Diari Oficial de la Generalitat Valenciana


Sumari del DOGV 4147, del 13-12-2001 (2001/11082)

ACORD de 13 de setembre de 2001, de la Comissió Territorial d'Urbanisme d'Alacant, relatiu a la modificació puntual del Pla General en el c/ del Taronger de Teulada.
---------------------------------------------------------------------------------------------------------------------------------------------------------------------

### Dades del document

Número de DOGV
:   4147

Data del DOGV
:   13-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11622


Data del document
:   13-09-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Teulada
    * pla d'urbanisme

ACORD de 13 de setembre de 2001, de la Comissió Territorial d'Urbanisme d'Alacant, relatiu a la modificació puntual del Pla General en el c/ del Taronger de Teulada. [2001/11789]
  
Vist l'expedient de referència i d'acord amb els antecedents i les consideracions següents:
  
Antecedents de fet
  
Primer
  
L'Ajuntament, en sessió plenària celebrada el dia 6 d'abril de 2001 va acordar l'aprovació provisional, després de sotmetre l'expedient a informació pública mitjançant anuncis publicats en el Diari Oficial de la Generalitat Valenciana de data 15 de gener de 2001 i en el diari Información de data 16 de gener de 2001. Durant el període d'exposició pública no es va presentar cap al·legació.
  
Segon
  
La documentació està integrada per memòria informativa i justificativa, plans d'informació i plans d'ordenació, així com el pla modificat del PG, per a la seua refosa.
  
Tercer
  
L'objecte de la modificació és desplaçar el cul de sac en el c/ del Taronger de la Urbanización Club Moraira, previst en el Pla General d'Ordenació Urbana.
  
El planejament vigent en el municipi, té previst en la xarxa d'accés rodat a les parcel·les de la urbanització, l'acabament en cul de sac. En el carrer del Taronger, el dit acabament queda en el centre de la façana d'una parcel·la, la qual cosa fa prou difícil la ubicació d'una edificació, a causa de la forma que resulta en la parcel·la, i a les reculades que hauria de complir la dita edificació.
  
Actualment el cul de sac no està executat, i el que hi ha en el seu lloc és la prolongació en línia recta del carrer uns 8 m, fins a arribar a la parcel·la limítrofa.
  
Amb la modificació proposada es pretén desplaçar el cul de sac fins al final de la parcel·la afectada per aquest, i permetre així l'accés a la dita parcel·la i a la limítrofa.
  
Consideracions tecnicojurídiques
  
Primera
  
El procediment seguit per l'Ajuntament resulta d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (LRAU).
  
Segona
  
La documentació està completa, a l'efecte del compliment de l'article 27 de la LRAU.
  
Tercera
  
Les determinacions contingudes en aquest expedient es consideren correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU.
  
No s'augmenta l'aprofitament lucratiu, i s'incrementa el sòl dotacional públic.
  
No obstant això, a la vista de l'elevat nombre de modificacions que s'estan realitzant, i de les constants variacions, sembla que es planteja la necessitat d'elaborar un nou planejament que substituïsca el vigent en el municipi, que done resposta d'una manera conjunta al que es planteja en les distintes modificacions i plans.
  
Quarta
  
Cal indicar que el Pla General de Teulada amb aprovació definitiva de data 9 de juliol de 1986 ha sigut objecte d'un elevat nombre de modificacions de les quals una gran part són de característiques semblants a les d'aquest expedient. S'ha d'advertir que la successió i suma de modificacions semblants podria portar a una desarticulació de la trama viària que no garantira la correcta organització d'aquest sòl, dificultara els accessos i saturara les infraestructures existents, així com a un trencament del model previst en el Pla General per a aquestes zones, per la qual cosa afectaria l'ordenació estructural. Per a modificacions successives d'aquest tipus, el correcte seria delimitar l'àmbit o els àmbits d'un Pla de Reforma Interior, i donar solucions conjuntes.
  
Cinquena
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals de pla general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda
  
1r) Aprovar definitivament la modificació del Pla General en el c/ del Taronger (Urbanización Club Moraira) del municipi de Teulada,
  
2é) Publicar íntegrament el present acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no té el document de normes urbanístiques.
  
3é) Advertir l'Ajuntament la necessitat de procedir a l'Homologació del Pla General o procedir a la culminació del procés de revisió del Pla General d'Ordenació Urbana.
  
Contra aquest acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 13 de setembre de 2001.- La secretària de la Comissió Territorial d'Urbanisme: Rosario Berjón Ayuso.